cyanic-selkie/wikianc huggingface dataset:
সোনালী চাল
বাংলাদেশে অনুমোদন
বাংলাদেশ জাতীয় বীজ বোর্ডের তালিকাভুক্ত হওয়ায়, সোনালী চালের জৈব নিরাপত্তা বিষয়ক অনুমোদন আবশ্যক। এই অনুমোদন পাওয়ার জন্য ২০১৭ সালের নভেম্বরে কৃষি মন্ত্রণালয়ের ন্যাশনাল টেকনিক্যাল কমিটি অন ক্রপ বায়োটেকনোলজি (এনটিসিসিবি) বরাবর আবেদন করে বাংলাদেশ ধান গবেষণা ইনস্টিটিউট (ব্রি)। এরপর ওই বছরের ডিসেম্বর মাসে আবেদনটি বিবেচনার জন্য পাঠানো হয় পরিবেশ মন্ত্রণালয়ের অধীন ন্যাশনাল কমিটি অন বায়োসেফটি (এনসিবি)-এর কাছে। ২০১৮ সালে সোনালী চালের ব্যাপারে বেশ কয়েকটি বৈঠক করে এনসিবি’র অধীন বিশেষায়িত একটি উপকমিটি, যার নাম বায়োসেফটি কোর কমিটি (বিসিসি)। কিন্তু সেসব বৈঠক থেকে কোনো সিদ্ধান্ত আসেনি। ২০১৯ সালে ব্রি-র কাছে ১১টি বিষয়ের ব্যাখ্যা চায় এনসিবি। যথাসময়ে তথ্য-প্রমাণসহ সেসব বিষয়ের ব্যাখ্যা প্রদান করা হয়। এরপর ২০২০ সালের শুরুতে আবারো ৩টি বিষয়ে ব্রি-এর কাছে জানতে চায় এনসিবি। সেসব প্রশ্নেরও যথাসময়ে তথ্যপ্রমাণসহ উত্তর দেয় ব্রি। সোনালী চালের প্রতিবেদনটি এখনো এনসিবি-র বিবেচনাধীন রয়েছে।
ভিটামিন এ-র ঘাটতি
যে গবেষণাটি বিজ্ঞানীদেরকে সোনালী চাল উদ্ভাবনের দিকে নিয়ে যায়, সেটি পরিচালিত হয়েছিল ভিটামিন এ-র অভাবে ভুগতে থাকা শিশুদেরকে সাহায্য করার উদ্দেশ্যে। ২০০৫ সালের একটি আনুমানিক হিসেব অনুযায়ী, ১২২টি দেশের ১৯ কোটি শিশু ও ১ কোটি ৯০ লাখ গর্ভবতী নারী ভিটামিন এ-র অভাবজনিত সমস্যয় ভুগছেন। প্রতি বছর ১০ থেকে ২০ লাখ মৃত্যু, প্রায় ৫ লাখ স্থায়ী অন্ধত্ব এবং আরো কয়েক মিলিয়ন জেরোফথালমিয়া রোগের (চক্ষু শুষ্কতাজনিত রোগ) জন্য দায়ী ভিটামিন এ-র ঘাটতি।
বিশ্বব্যাপী পাঁচ বছরের কম বয়সী শিশুদের প্রায় ৩০ শতাংশ ভিটামিন এ-র অভাবে ভুগছে। এই শিশুদের শতকরা দুইজনের মৃত্যুর কারণ ভিটামিন এ-র অভাব।
২০১৩ সালের এক হিসেব অনুযায়ী, নিম্ন ও মধ্যম আয়ের দেশগুলোতে প্রতি বছর অন্তত ৯৪,৫০০ জন শিশু মারা যায় ডায়রিয়া ও হামের কারণে, যা ওইসব দেশে পাঁচ বছরের কম বয়সী শিশুমৃত্যুর ১.৭ ভাগ। এই শিশুদের শতকরা ৯৫ ভাগই সাহারা মরুভূমির আশপাশের বিভিন্ন দেশ ও দক্ষিণ এশিয়ার দেশগুলোর বাসিন্দা। উল্লেখ্য, ডায়রিয়া ও হামের অন্যতম প্রধান কারণ হলো ভিটামিন এ-র অভাব।
ভিটামিন এ-র অভাবে শুধু অন্ধত্ব, ডায়রিয়া ও হামের মতো রোগই হয় না, এর কারণে শিশুর শারীরিক ও মানসিক বিকাশও বাধাগ্রস্থ হয় এবং রোগ প্রতিরোধ ক্ষমতা কমে যায়।
বছরে শুধু দুইবার ভিটামিন এ ক্যাপসুল খাওয়ার মাধ্যমে ভিটামিন এ-র অভাব সম্পূর্ণ পূরণ করা সম্ভব নয়। আবার সোনালী চাল ভিটামিন এ-র অন্যতম উৎস হলেও শুধু এটি দিয়েও ভিটামিন এ-র অভাব শতভাগ পূরণ করা সম্ভব নয়। বরং, ভিটামিন এ-র অভাব দূর করতে প্রচলিত নানা ব্যবস্থার সম্পূরক হিসেবেই সোনালী চাল উদ্ভাবন করা হয়েছে। ভিটামিন এ ক্যাপসুল খাওয়ানো কর্মসূচীর মতো প্রচলিত বিভিন্ন ব্যবস্থার কিছু সীমাবদ্ধতা রয়েছে। এ কারণে বিশেষজ্ঞরা নিয়মিত ভিটামিন এ সমৃদ্ধ খাবার খাওয়ার ওপর জোর দিয়ে থাকেন।
ভিটামিন এ সমৃদ্ধ খাবার হলো মাছ, মাংস, ফলমূল ও শাকসবজি। এসব খাবার দরিদ্র মানুষেরা সবসময় কিনে খেতে পারেন না। পল্লী কর্ম সহায়ক ফাউন্ডেশন (পিকেএসএফ)-এর তথ্যমতে, বাংলাদেশে অতিদরিদ্র মানুষের সংখ্যা প্রায় ২ কোটি। পরিবার হিসেবে ধরলে সংখ্যাটা প্রায় ৫০ লাখ। এদের মধ্যে ৯০ শতাংশ পরিবারেরই মাসিক আয় ২ হাজার টাকার কম। ফলে, এসব পরিবারের মানুষদের মধ্যে ভিটামিন এ-র অভাব থেকে যাওয়ার একটা বড় ঝুঁকি থাকে। এসব কিছু বিবেচনা করেই দরিদ্র মানুষদের ভাতের মাধ্যমে ভিটামিন এ সরবরাহ করার লক্ষ্যে উদ্ভাবন করা হয় সোনালী চাল।
খাদ্য নিরাপত্তা ও পুষ্টিবিষয়ক গবেষণা
২০০৬ সালে নেব্রাস্কা বিশ্ববিদ্যালয়ের এক গবেষণায় দেখা যায়, সোনালী চাল-২ খেলে এলার্জির সমস্যা হওয়ার কোনো সম্ভাবনা নেই। ২০০৯ সালে আমেরিকান জার্নাল অফ ক্লিনিকাল নিউট্রিশন এর একটি গবেষণায় প্রমাণিত হয় যে, সোনালী চালের বিটা-ক্যারোটিন মানুষের শরীরে স্বাভাবিকভাবেই ভিটামিন এ-তে রূপান্তরিত হয়। আমেরিকান সোসাইটি ফর নিউট্রশন এর একটি প্রতিবেদনে বলা হয়, এক কাপ সোনালী চাল থেকেই একজন মানুষের দৈনিক চাহিদার প্রায় অর্ধেক ভিটামিন এ পাওয়া সম্ভব।
২০১২ সালের আগস্টে, আমেরিকান জার্নাল অফ ক্লিনিক্যাল নিউট্রিশনে একটি গবেষণা প্রতিবেদন প্রকাশিত হয়। এ গবেষণায় যুক্ত ছিল টাফটস বিশ্ববিদ্যালয়সহ বেশ কয়েকটি প্রতিষ্ঠান। গবেষণাটিতে দেখা যায়, সোনালী চাল থেকে পাওয়া ভিটামিন এ বিভিন্ন ভোজ্য তেল থেকে পাওয়া ভিটামিন এ-র মতোই কার্যকর।
২০১৯ সালের ১৮ই ডিসেম্বর সোনালী চালকে মানব খাদ্য ও পশু খাদ্য হিসেবে ব্যবহার ও প্রক্রিয়াজাত করার অনুমোদন দেয় ফিলিপাইনের জীবপ্রযুক্তি নিয়ন্ত্রক কর্তপক্ষ । এর আগে একই বছরের অক্টোবর মাসে পরিবেশের ওপর সোনালী চালের প্রভাব পরীক্ষার জন্য ফিল্ড ট্রায়ালের অনুমতি দেয় দেশটির সরকার।
গবেষকরা দেখেছেন, সোনালী চালের বিটা ক্যারোটিন মাত্র ৩-৫ গ্রাম চর্বিতেই দ্রবীভূত হতে পারে। ফলে, এই চালের ভাতের সাথে খুব বেশি পরিমাণে তেল-চর্বি জাতীয় খাবার খাওয়ার প্রয়োজন নেই। তাছাড়া, মানুষের শরীরে থাকা চর্বিও বিটা ক্যারোটিনকে ভিটামিন এ-তে রূপান্তরিত হতে সাহায্য করে।
বিতর্ক
জেনেটিক্যালি মডিফায়েড ফসলের সমালোচকেরা সোনালী চালের ব্যাপারে বেশ কিছু প্রশ্ন তুলে থাকেন। যেমন, প্রথমে বলা হয়েছিল, এই ধানে আসলে পর্যাপ্ত পরিমাণে বিটা ক্যারোটিন নেই। এ অভিযোগটি যখন করা হয়, তখন সোনালী চাল ছিল একেবারে প্রাথমিক পর্যায়ে। ২০০৫ সালে সোনালী চাল-২ উদ্ভাবনের মাধ্যমে এই সমস্যার সমাধান করা হয়। প্রথমটির তুলনায় দ্বিতীয় সোনালী চালে ২৩% পর্যন্ত বেশি বিটা ক্যারোটিন পাওয়া গেছে।
এছাড়া, দীর্ঘদিন সংরক্ষণ করলে কিংবা রান্না করলে সোনালী চালে কতটা বিটা ক্যারোটিন বজায় থাকে, তা নিয়েও বিতর্ক হয়েছে। বাংলাদেশ ধান গবেষণা ইনস্টিটিউট (ব্রি)-এর গবেষণায় দেখা গেছে, রান্নার সময় মাত্র ২৫% বিটা ক্যারোটিন নষ্ট হয়, অর্থাৎ বাকি ৭৫% বিটা ক্যারোটিন অক্ষুণ্ণ থাকে। এছাড়াও, ব্রি-এর গবেষণায় আরো দেখা গেছে যে, দীর্ঘদিন মজুদ করে রাখলে সোনালী চালের বিটা ক্যারোটিন কমতে কমতে একটা পর্যায়ে এসে স্থির হয়, এরপর আর কমে না। এই প্রক্রিয়াটিকে বলা হয় হাফ লাইফ।
পরিবেশবাদী সংগঠন গ্রীনপিস সোনালী চালের সমালোচনা করে। সংস্থাটির মতে, এই ধান বাজারজাত করলে কৃষিখাতে জেনেটিক্যালি মডিফায়েড অর্গানিজম (জিএমও) এর ব্যবহার বেড়ে যাবে। তবে ইরি সবসময়ই বলে আসছে যে, তাদের এই প্রকল্পটি সম্পূর্ণ অলাভজনক। কোনো ব্যক্তিমালিকানাধীন প্রতিষ্ঠানই তাদের গবেষণার রয়্যালটি হিসেবে ইরি অথবা জাতীয় ধান গবেষণা প্রতিষ্ঠানগুলো থেকে কোনো টাকা পাবে না। পাশাপাশি, ইরি উদ্ভাবিত সোনালী চালের প্রচারণা অথবা বিক্রি থেকেও এসব প্রতিষ্ঠানের কেউ কোনো টাকা পাবে না। সোনালী চাল মূলত দরিদ্র মানুষদের, যারা ভিটামিন-এ সমৃদ্ধ খাবার কিনে খেতে পারেন না, তাদের কথা মাথায় রেখে উদ্ভাবিত হয়েছে। অর্থাৎ, তাদের জন্য সহজলভ্য পুষ্টির একটি উৎস হলো সোনালী চাল। এ কারণে সোনালী চালের দাম হবে দরিদ্র মানুষের ক্রয়ক্ষমতার মধ্যে।
আন্তর্জাতিক স্বীকৃতি ও সমর্থন
বিশ্বব্যাপী কৃষি উন্নয়নের স্বার্থে সোনালী চালসহ জিনগতভাবে পরিবর্তিত ফসলের প্রতি সর্বদাই সমর্থন ব্যক্ত করে আসছে বিল ও মেলিন্ডা গেটস ফাউন্ডেশন। সংস্থাটি সোনালী চাল উৎপাদনে ইরিকে সহযোগিতা করেছে।
২০১৬ সালের জুন মাসে  ১০৭ জন নোবেলজয়ী বিজ্ঞানী একটি চিঠির মাধ্যমে সোনালী চাল আবিষ্কারের বিষয়টিকে স্বীকৃতি দিয়ে এর প্রতি তাদের সমর্থন ব্যক্ত করেন। এছাড়াও, ২০২০ সালের জানুয়ারিতে ১৫১ জন নোবেলজয়ীসহ মোট ১৩,৪৪৩ জন মানুষ ফিলিপাইনে সোনালী চালের অনুমোদনকে স্বাগত জানান।
বিতরণ
২০০০ সালে টাইম ম্যাগাজিনে সোনালী চাল নিয়ে একটি প্রতিবেদন প্রকাশিত হয়। একই সময়ে আরো বিভিন্ন দিক থেকে ইতিবাচক সাড়া পাওয়ায় উন্নয়নশীল দেশগুলোর জন্য সোনালী চালের লাইসেন্স উন্মুক্ত করে দেওয়ার সিদ্ধান্ত নেয়া হয়। মনস্যান্টো কোম্পানিসহ বড় বড় অনেক প্রতিষ্ঠান তাদের যাবতীয় পেটেন্ট সবার জন্য উন্মুক্ত করে দেয়।
মানবিক ও বাণিজ্যিক ব্যবহারের মধ্যে ১০,০০০ ডলারের একটি সীমা ধার্য করে দেয়া হয়। ফলে, কোনো কৃষক যদি বছরে এ পরিমাণ অর্থ উপার্জন না করেন, তাহলে তাকে ওই ধানের পেটেন্টের জন্য কোনো মূল্য শোধ করতে হবে না। এছাড়া, সোনালী চালের বীজ সংরক্ষণ ও পুনরায় ব্যবহারের অনুমতিও দেয়া হয়েছে কৃষকদেরকে। অর্থাৎ, বাংলাদেশের কৃষকরা যেভাবে সম্পূর্ণ নিজেদের মতো করে ব্রি২৯ ধানের বীজ সংরক্ষণ করে থাকেন এবং তা দিয়ে প্রতি বছর চাষ করে থাকেন, সেই একই প্রক্রিয়াতেই তারা সোনালী চালের বীজও সংরক্ষণ করতে পারবেন এবং তা দিয়ে সোনালী চাল উৎপাদন করতে পারবেন।
বাংলাদেশে বিস্তারে
সোনালী চালকে একটি স্বাভাবিক খাদ্য হিসেবে চালু করতে এবং এর গুণগত মান বৃদ্ধিতে কাজ করে যাচ্ছে আন্তর্জাতিক ধান গবেষণা ইন্সটিটিউট (ইরি) ও এর বিভিন্ন সহযোগী প্রতিষ্ঠান। ফিলিপাইন কৃষি বিভাগ, ফিলিপাইন ধান গবেষণা ইনস্টিটিউট, বাংলাদেশ ধান গবেষণা ইনস্টিটিউট (ব্রি) এবং ইন্দোনেশিয়ান সেন্টার ফর রাইস রিসার্চ একইসাথে সোনালী চালের ভিন্ন ভিন্ন জাত তৈরির কাজ করে যাচ্ছে। একটি দেশের সংশ্লিষ্ট কর্তৃপক্ষ অনুমোদন দেওয়ার পর এই ধান থেকে তৈরি চাল ও ভাত সরাসরি খাওয়া নিরাপদ কিনা তা পরীক্ষা করে ইরি। পর্যাপ্ত ভিটামিন এ সরবরাহ করার পাশাপাশি এসব ধান যেন মানুষ, পশু-পাখি ও পরিবেশের জন্য নিরাপদ হয়, সেটি নিশ্চিত করার দায়িত্বও ইরির। একই সাথে, কৃষক ও সাধারণ মানুষের কাছে সোনালী চাল পৌঁছে দিতে বিভিন্ন দেশের জাতীয় প্রতিষ্ঠানগুলোর সাথে বিভিন্ন প্রকল্প পরিচালনা করছে ইরি। সংশ্লিষ্ট কর্তৃপক্ষের অনুমোদন পাওয়ার পর সাশ্রয়ী ও গ্রহণযোগ্য উপায়ে সুবিধাবঞ্চিত অঞ্চলে সোনালী চাল পৌঁছে দেয়ারও পরিকল্পনা রয়েছে সংস্থাটির।
বুড়িচং সদর ইউনিয়ন
বুড়িচং সদর বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন।
জনসংখ্যা
০৭ফেব্রুয়ারি২০২২ইং ইউনিয়ন পরিষদ নির্বাচনের হিসাব এরমধ্যে মোট ভোটার সংখ্যা: ৩০০১১জন পুরুষ ভোটার:১৫৫৭০জন মহিলা ভোটার:১৪৪৪১জন
অবস্থান ও সীমানা
বুড়িচং উপজেলার উত্তরাংশে বুড়িচং সদর ইউনিয়নের অবস্থান। এ ইউনিয়নের উত্তরে ও উত্তর-পূর্বে রাজাপুর ইউনিয়ন, পূর্বে বাকশীমূল ইউনিয়ন, দক্ষিণে ষোলনল ইউনিয়ন, পশ্চিমে পীরযাত্রাপুর ইউনিয়ন এবং উত্তর-পশ্চিমে ব্রাহ্মণপাড়া উপজেলার সাহেবাবাদ ইউনিয়ন অবস্থিত।
প্রশাসনিক কাঠামো
বুড়িচং সদর ইউনিয়ন বুড়িচং উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ। ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
{|class="wikitable sortable" {|class="wikitable sortable"
শিক্ষা প্রতিষ্ঠানঃ
হরিপুর সুফিয়া কমপ্লেক্স ও এতিমখানা
দর্শনীয় স্থান
• উপজেলা পরিষদ
জনপ্রতিনিধি
★ জনাব মোহাম্মদ শাহ-আলম ১নং ওয়ার্ড (জগতপুর) মোঃ ২নং ওয়ার্ড (জগতপুর) মোঃ ৩নং ওয়ার্ড (জগতপুর) মোঃ ৪নং ওয়ার্ড (জগতপুর) মোঃ ৫নং ওয়ার্ড (পূর্নমতি) মোঃ ৬নং ওয়ার্ড (হরিপুর ও জরইন) মোঃ শাহজাহান ৭নং ওয়ার্ড (আরাগ আনন্দপুর) মোঃ ৮নং বুড়িচং উত্তর মোঃ নসু মিয়া ৯নং বুড়িচং দক্ষিণ
মোহাম্মদ আবদুল খালেক
ইঞ্জিনিয়ার মোহাম্মদ আবদুল খালেক (জন্ম: ২০ জুলাই ১৮৯৬-২৫ সেপ্টেম্বর ১৯৬২) চট্টগ্রামের প্রথম মুসলিম প্রকৌশলী, সম্পাদক, প্রকাশনা-উদ্যোক্তা এবং স্বাধীন বাংলাদেশের প্রথম পত্রিকা দৈনিক আজাদীর প্রতিষ্ঠাতা।
জন্ম
ইঞ্জিনিয়ার আবদুল খালেক ১৮৯৬ সালের ২০ জুলাই চট্টগ্রামের রাউজানের সুলতানপুর গ্রামে জন্মগ্রহণ করেন। তার পিতার নাম মোহাম্মদ বেলায়েত আলী চৌধুরী এবং মাতার নাম ফজিলাতুন নেছা।
শিক্ষা
আবদুল খালেক গ্রামে প্রাথমিক শিক্ষা সম্পন্ন করেন। রাউজান আর আর এ সি ইনস্টিটিউশন থেকে ১৯১২ সালে প্রবেশিকা এবং চট্টগ্রাম কলেজ থেকে ১৯১৪ সালে উচ্চ মাধ্যমিক পাশ করেন। ১৯১৯ সালে শিবপুর  ইঞ্জিনিয়ারিং কলেজ থেকে প্রথম বিভাগে স্বর্ণপদকসহ তড়িৎ প্রকৌশলে  স্নাতক ডিগ্রি লাভ করেন।
কর্মজীবন
আবদুল খালেক গ্রামের স্কুলে শিক্ষকতার মাধ্যমে কর্মজীবন শুরু করেন। তড়িৎ প্রকৌশলী হয়ে কিছুকাল রেঙ্গুনে চাকরি করেন। চট্টগ্রাম ইলেকট্রিক সাপ্লাই কোম্পানিতে তড়িৎ প্রকৌশলী হিসেবে যোগদান এবং চট্টগ্রামে বিদ্যুৎ ব্যবস্থা চালু করার ক্ষেত্রে বিশেষ ভূমিকা রাখেন। পরে চাকরি ছেড়ে ব্যবসা শুরু করেন।
পত্রিকার সম্পাদনায়
ইঞ্জিনিয়ার আবদুল খালেক ১৯২৯ সালে পুস্তক প্রকাশনা ও বিক্রির প্রতিষ্ঠান কোহিনুর লাইব্রেরি প্রতিষ্ঠা করেন ও ১৯৩০ সালে চট্টগ্রামে প্রথম বিদ্যুৎ চালিত প্রেস কোহিনুর ইলেকট্রিক প্রেস এবং ১৯৫০ সালে নিজের সম্পাদনায় কোহিনুর নামে একটি সাপ্তাহিক সাময়িকী প্রকাশ করেন। ১৯৬০ সালের ৫ সেপ্টেম্বর চট্টগ্রাম থেকে দৈনিক সংবাদপত্র দৈনিক আজাদী সম্পাদনার মাধ্যমে ন্যায়নিষ্ঠ নিরপেক্ষ সাংবাদিকতায় অসামান্য অবদান রাখেন। চট্টগ্রামে মুদ্রণ ও প্রকাশনার ক্ষেত্রে তিনি গুরুত্বপূর্ণ ভূমিকা রাখেন। তার প্রেস ও প্রকাশনা সংস্থা থেকে আবদুল করিম সাহিত্যবিশারদ এবং ড. এনামুল হকের যৌথ গ্রন্থ চট্টগ্রামী ভাষার রহস্যভেদ, আরাকান রাজ সভার বাংলা সাহিত্য প্রকাশিত হলে সুনাম ছড়িয়ে পড়ে। এছাড়াও শওকত ওসমান, আবুল ফজল, সাদত আলী আখন্দ, মাহবুব উল আলম চৌধুরী, সুচরিত চৌধুরী প্রমুখ বহু সাহিত্যিকের গ্রন্থ ছাড়াও বিভিন্ন পত্রিকা ও সাময়িকী প্রকাশিত হয়। বাঙালী সংস্কৃতি-বিদ্বেষী পাকিস্তান সরকারের দমননীতি উপেক্ষা করে মাহবুব উল আলম চৌধুরী রচিত একুশের প্রথম কবিতা কাঁদতে আসিনি ফাঁসির দাবি নিয়ে এসেছি এই প্রেসেই গোপনে মুদ্রিত।
রচনায়
ইঞ্জিনিয়ার আবদুল খালেক শিশুপাঠ্য ও শিশুতোষসহ বহু গ্রন্থের রচয়িতা। তার উল্লেখযোগ্য গ্রন্থ:
সম্মাননা
আবদুল খালেক ইঞ্জিনিয়ারের স্মৃতির প্রতি শ্রদ্ধা জানিয়ে চট্টগ্রাম সিটি করপোরেশন নগরের আন্দরকিল্লায় ইঞ্জিনিয়ার আবদুল খালেক চত্বর প্রতিষ্ঠা করেছে। চট্টগ্রাম প্রেসক্লাবে ইঞ্জিনিয়ার আবদুল খালেক মিলনায়তন গড়ার পাশাপাশি চট্টগ্রাম বিশ্ববিদ্যালয়, চট্টগ্রাম প্রকৌশল ও প্রযুক্তি বিশ্ববিদ্যালয়ে (চুয়েট) আবদুল খালেক ইঞ্জিনিয়ারের নামে শিক্ষার্থীদের জন্য বৃত্তি চালু  করা হয়েছে।
মৃত্যু
ইঞ্জিনিয়ার খালেক ১৯৬২ সালের ২৫ শে সেপ্টেম্বর চট্টগ্রামে মৃত্যুবরণ করেন। তাকে চট্টগ্রামের জামেয়া আহমদিয়া সুন্নিয়া আলিয়া মাদ্রাসা সংলগ্ন কবরস্থানে সমাহিত করা হয়।
১৯৮৪ বিমান বাংলাদেশ এয়ারলাইন্সের ফকার এফ২৭ দুর্ঘটনা
৫ আগস্ট ১৯৮৪ তারিখে, ঢাকায় খারাপ আবহাওয়ার মধ্যে অবতরণ করার সময় বিমান বাংলাদেশ এয়ারলাইন্সের ফকার এফ২৭-৬০০ জিয়া আন্তর্জাতিক বিমানবন্দরের (এখন শাহজালাল আন্তর্জাতিক বিমানবন্দর) কাছাকাছি একটি জলাভূমির মধ্যে বিধ্বস্ত হয়। বিমানটি চট্টগ্রামের পতেঙ্গা বিমানবন্দর থেকে জিয়া আন্তর্জাতিক বিমানবন্দরে পূর্বনির্ধারিত ঘরোয়া যাত্রী ফ্লাইট পরিচালনা করছিল।
মোট ৪৯ জনের মৃতের সংখ্যাসহ, এই দুর্ঘটনাটি ছিল বাংলাদেশের মাটিতে ঘটা প্রানঘাতী বিমান দুর্ঘটনা এবং এয়ারলাইন্সের 'সবচেয়ে খারাপ দুর্ঘটনা'র একটি।
উড়োজাহাজ
S2-ABJ হিসাবে নিবন্ধিত ফকার এফ২৭-৬০০ নামের উড়োজাহাজটি ১৯৭১ সালে তৈরি করা হয়েছিল। এটি প্রথমে ভারতীয় এয়ারলাইন্সের জন্য চালনা করা হয় কিন্তু বাংলাদেশের স্বাধীনতা পর ভারত সরকার থেকে বাংলাদেশকে দেওয়া সহযোগিতার একটি অংশ হিসাবে, এটি ১৯৭২ সালে বিমানকে দেয়া হয়। দুর্ঘটনার আগ পর্যন্ত, উড়োজাহাজটি মোট ২৪,০৮৫ চক্র এবং মোট ১৫,৫৯৫ এয়ারফ্রেম ঘণ্টা উড়েছিল।
কর্মীবৃন্দ
পাইলট ছিলেন ক্যাপ্টেন কানিজ ফাতেমা রোকসানা, যিনি বাংলাদেশের প্রথম মহিলা পাইলট হিসাবে পরিচিত।
দুর্ঘটনা
দুর্ঘটনার দিন ঢাকার আবহাওয়া খুব খারাপ ছিল। উদ্দাম ও ভারী বৃষ্টিপাতের কারণে দৃষ্টিসীমা সীমিত ছিল। এই অবস্থায় বিমানটিকে বেতার যোগাযোগের মাধ্যমে অবতরণ করানোর সিদ্ধান্ত নেওয়া হয়। পাইলট প্রথমে ৩২ নং রানওয়েতে অবতরণ করার চেষ্টা করেন। কিন্তু রানওয়ে দেখা না যাওয়ায় এবং শেষ মুহূর্তে পাইলট বুঝতে পারেন যে তিনি ভুল দিকে অগ্রসর হচ্ছেন, তাই পাইলট অবতরণ না করে আবার উড়ে যান। দ্বিতীয় দফায় আইএলএস ব্যবহার করে অবতরণ করার সিদ্ধান্ত নেওয়া হয়। নিয়ন্ত্রণ টাওয়ার থেকে পাইলটকে রানওয়ে ১৪ তে অবতরণ করার নির্দেশনা দেওয়া হয়। ভারী বর্ষণের মধ্যে প্রবল ঝোড়ো বাতাসে আবার অবতরণের চেষ্টা চালালে পার্শ্বমুখী বাতাসের ঝাপটার কারণে অবতরণ আবার ব্যর্থ হয়। তৃতীয়বার অবতরণ করার সময় (রানওয়ে ১৪ তে দ্বিতীয়বার) বিমানটি রানওয়ে থেকে মাত্র ৫০০ মিটার দূরে একটা ডোবায় অবতরণ করে এবং বিধ্বস্ত হয়। বিধ্বস্ত হওয়ার স্থানটি ছিল উত্তরা জসিমউদ্দিন সড়কের কাছে।
যাত্রী
এতে ৪ জন ক্রু ও ৪৫ জন যাত্রীসহ সবাই নিহত হয়। যাত্রীদের মধ্যে একজন ব্রিটিশ, একজন জাপানি ও বাকিরা বাংলাদেশী ছিল। যাত্রীদের বেশীরভাগ (৩৩) মধ্যপ্রাচ্যে যাওয়ার জন্য একটি সংযোগ ফ্লাইট ধরতে ঢাকা ভ্রমণ করছিল।
দেশি বনরুই
দেশি বনরুই, (Indian pangolin, (Manis crassicaudata) হচ্ছে মানিস গণের দীর্ঘ ও সরু দেহের বনরুই। এই স্তন্যপায়ী প্রাণীদের মাথা ছোট ও ত্রিকোণাকার। মাথা ও পিঠসহ দেহ প্রায় ১৫-১৮ সারি শক্ত আঁইশে ঢাকা; লেজে রয়েছে প্রায় ১৪-১৬ সারি। পুরুষ বনরুই সাধারণত আকারে স্ত্রীর চেয়ে বড়।
বিফোর আই ওয়েক
বিফোর আই ওয়েক ২০১৬ সালে মুক্তিপ্রাপ্ত আমেরিকান ডার্ক ফ্যান্টাসি হরর চলচ্চিত্র যেটি মাইক ফ্লানাগন কর্তৃক পরিচালিত ও সম্পাদিত।
সারাংশ
এক ব্যক্তি বন্দুক হাতে সন্তস্ত্রভাবে একটি ঘুমন্ত শিশুর কক্ষে প্রবেশ করে। সে চারিদিকে এমনভাবে তাকায় যেন আশা করছিল অন্ধকার থেকে কিছু বেরিয়ে আসবে। কিন্তু কোন কিছুতে সে চমকে গেলে ভুলবশত বন্দুক থেকে গুলি বেরিয়ে যায় এবং গুলির শব্দে শিশুটির ঘুম ভেঙ্গে যায়। তখন বন্দুধারী ব্যক্তিটি কান্নায় ভেঙ্গে পড়ে। এর কিছুদিন পর জেসি ও মার্ক হবসন দম্পতি কোডি মর্গান নামের আট বছর বয়সী এক অনাথ শিশুকে দত্তক নেয়। আর অল্প সময়ের মধ্যেই তারা জানতে পারে কোডির স্বপ্ন বাস্তবে রূপ নেয়। দত্তক নেওয়ার প্রথম রাতে হবসন দম্পতি অবাক হয়ে লক্ষ্য করে তাদের ঘরে ঊজ্জ্বল আভা ছড়ানো বিচিত্র রঙ্গের প্রজাপতি উড়ে বেড়াচ্ছে । যেহেতু কোডি প্রজাপতি ভালবাসে তাই মার্ক তাকে দেখানোর জন্য একটি নীল প্রজাপতি ধরে। কিন্তু কোডি জেগে ওঠে আর প্রজাপতিগুলোও অদৃশ্য হয়ে যায়। পরেরদিন কোডি স্কুলে যায় এবং সেখানে একটি মেয়ের সাথে বন্ধুত্ব করে আর এক দুষ্টু ছেলেকে প্রতিহত করে।স্কুল থেকে ফেরার পর ঘরে সে তার মত এক শিশুর ছবি দেখতে পায় এবং শিশুটি কে জানতে চাইলে মার্ক উত্তর দেয় যে ছবিটি হচ্ছে তাদের মৃত সন্তান শনের যে দুর্ঘটনাবশত বাথটাবে ডুবে মারা গেছে। কোডি জানায় তার মাও মারা গেছে। ঐ দিন রাতে মার্ক ও জেসির সাথে আরেকটি অদ্ভুত ঘটনা ঘটে। তারা তাদের মৃত সন্তান শনকে দেখতে পায়। জেসি শনকে জড়িয়ে ধরে কিন্তু কোডির ঘুম ভেঙ্গে যাওয়ায় শন অদৃশ্য হয়ে যায়।
কোডির ক্ষমতা সম্পর্কে জানার পর থেকে জেসি এর থেকে সুবিধা নেওয়া শুরু করে। সে কোডিকে শনের ভিডিওচিত্র দেখায় যা ক্রিস্টমাসের সময় ধারণ করা হয়েছিল। ঐ রাতে মার্ক ও জেসি তাদের স্নেহের সন্তান শনকে আরও একবার দেখতে পায়। কয়েকদিনের মধ্যেই মার্ক লক্ষ্য করে যে কোডির প্রতি জেসির ব্যবহার বাড়াবাড়ি পর্যায়ে চলে গেছে। ভালবাসার বদলে জেসি কোডির ক্ষমতার অপব্যাবহার করছে। এই বিষয় নিয়ে তাদের মধ্যে তর্ক হয় যার অবসান ঘটে মার্ক কর্তৃক শনের সকল ছবি নামিয়ে ফেলার মাধ্যমে।
কোডির দুঃস্বপ্ন অন্যকারও ক্ষতি করবে এই ভয়ে সে খুব কম ঘুমায়। কিন্তু একদিন সে স্কুলে ঘুমিয়ে পড়ে আর তার দুঃস্বপ্নের প্রাণী যাকে সে "ক্যানকার ম্যান" বলে ডাকে দুষ্টু ছেলেটির সামনে অভির্ভূত হয় আর এই দৃশ্যটি ঐ মেয়েটি দেখে যার সাথে কোডি পূর্বে বন্ধুত্ব করেছিল। মেয়েটির চিত্‍কারে কোডির ঘুম ভাঙ্গে ফলে তার দুঃস্বপ্নের প্রাণীটিও অদৃশ্য হয়ে যায়। এদিকে জেসি একজন ডাক্তারের সাথে দেখা করে এবং তাকে জানায় তার শিশু সন্তানের ঘুমাতে অসুবিধা হয়। ডাক্তার জেসিকে ঘুমের ওষুধ দেয় যা সে মার্কের অগোচরে পানীয়ের সাথে মিশিয়ে কোডিকে দেয়। সেই রাতে তারা শনকে আরও একবার দেখতে পায় কিন্তু এবার কোডির দুঃস্বপ্ন রূপে। মার্ক কোডিকে জাগাবার চেষ্টা করে কিন্তু ব্যার্থ হয়। এদিকে জেসি স্বীকার করে যে সে কোডিকে ঘুমের ওষুধ দিয়েছে। কিন্তু ততক্ষনে খুব দেরী হয়ে যায়। কোডির দুঃস্বপ্নের প্রাণীটি মার্ককে গ্রাস করে আর জেসিকে অজ্ঞান অবস্থায় দূরে ছুড়ে ফেলে।
কোডির ৯১১ এ কল করে সাহায্যের আবেদন করা শোনার মাধ্যমে জেসির জ্ঞান ফেরে। পুলিশ সন্দেহ করে কোডিকে নির্যাতন করা হয়েছে ও তাকে মাত্রাতিরিক্ত ঘুমের ওষুধ প্রদান করা হয়েছে। তাই সোশ্যাল সার্ভিস কোডিকে জেসির কাছ থেকে নিজেদের জিম্মায় নিয়ে নেয়।
জেসি কোডির পূর্বের পিতামাতা সম্পর্কে তথ্য সংগ্রহ করা শুরু করে। সে এক ব্যক্তির সাথে দেখা করে যে পূর্বে কোডিকে দত্তক নিয়েছিল। ঐ ব্যক্তির কাছ থেকে জেসি জানতে পারে তার স্ত্রীও কোডির দুঃস্বপ্নের স্বীকার হয়ছে আর এজন্য সে কোডিকে হত্যা করতে চেয়েছে কিন্তু ছোট শিশুকে হত্যা করতে তার মন সায় দেয়নি। সে আরও জানায় যদি সে তাকে হত্যা করত তাহলে জেসিকে মার্ককে হারাতে হত না। আর এজন্য জেসিকে ঐ কাজটি সম্পন্ন করতে হবে যেটিতে সে ব্যর্থ হয়েছিল। জেসি তার এ প্রস্তাবে রাজি হয় না। বরং সে কোডির আসল মা সম্পর্কে তথ্য যোগাড় করা শুরু করে।
কোডিকে যে অনাথাশ্রমে রাখা হয় তার কর্মীরা লক্ষ্য করে কোডি টানা দুইদিন ঘুমায়নি। তাই তারা তাকে ঘুমের ওষুধ দিয়ে ঘুম পাড়িয়ে রাখে। জেসি যখন অনাথাশ্রমে পৌছায় তখন জায়গাটি ছিল অন্ধকার ও নিশ্চুপ।সেখানের প্রতিটি কামরায় সে কোডির দুঃস্বপ্নের প্রাণীদের দেখতে পায়। এরপর সে কোডির কামরায় পৌছায় এবং তার কাছে যাওয়ার পূর্বে "ক্যানকার ম্যান" আভির্ভূত হয় এবং জেসিকে দূরে ছুড়ে ফেলে। জেসি বালিশের আকৃতির মত একটি নীল প্রজাপতি সদৃশ বস্তু বের করে এবং দুঃস্বপ্নের প্রাণীটিকে জড়িয়ে ধরে। সে যখন এটিকে জড়িয়ে ধরে তখন এটি কোডির রুপ ধারণ করে এবং অদৃশ্য হয়ে যায়। অদৃশ্য হওয়ার পূর্বে জেসি তার কানের কাছে গিয়ে বলে সে যতগুলো মানুষকে তার সাথে নিয়ে গেছে তাদের সকলকে মুক্ত করে দিতে। দুঃস্বপ্ন সুন্দর স্বপ্নে রুপ নেয় এবং "ক্যানকার ম্যান" যতগুলো লোককে নিয়ে গিয়েছিল তারা সকলে ফিরে আসে যদিও কোডির স্বপ্ন হিসেবে। জেসি কোডিকে অচেতন অবস্থায় তার সাথে ঘরে ফিরেয়ে নেয়।
নির্মাণ
২০১৩ সালের ৭ই সেপ্টেম্বর ঘোষণা করা হয়েছিল যে "ওকিউলাস" চলচ্চিত্রের পরিচালক মাইক ফ্লানাগন "সোমনিয়া" নামক হরর চলচ্চিত্র পরিচালনা করতে যাচ্ছেন যেটি তিনি ইন্টারেপিড পিকচার্সের জন্য জেফ হাওয়ার্ডের সাথে যৌথভাবে রচনা করেছেন এবং ডিমারেস্ট ফিল্মসের সাথে এর যৌথ প্রযোজক হবেন ট্রেভর মেসি ও উইলিয়াম ডি. জনসন। স্যাম এঙ্গেলবার্ড ছবির সহ-প্রোযোজক এবং তিনি যৌথভাবে অর্থায়ন করবেন মিকা এন্টারটেইনমেন্ট কোম্পানীর সাথে যার প্রধান ডেল আরমিন জনসন। ২০১৫ সালের মার্চে মাইক ফ্লানাগনের অভিযোগের ভিত্তিতে ছবির নাম পরিবর্তন করে রাখা হয় "বিফোর আই ওয়েক"।
অভিনয়
২০১৩ সালের ৭ই নভেম্বর কেট বসওয়ার্থ ও থমাস জেন প্রধান চরিত্র "কোডির পালক বাবা-মা" হিসাবে অভিনয়ের জন্য যোগদান করেন এবং একইদিন কোডি মর্গানের ভূমিকায় জ্যাকব ট্রেম্বলেও যোগ দেয় যে কোডি মর্গানের ভূমিকায় অভিনয় করে।   । ১৮ই নভেম্বরে আনাবেথ গিশ "ন্যাটালি" যে কোডিকে দত্তক দেওয়া তত্ত্বাবধান করে তার ভূমিকায় অভিনয়ের জন্য অংশগ্রহণ করেন।
দৃশ্যধারন
২০১৩ সালের ১১ নভেম্বরে আলাবামার ফেয়ারহোপে চলচ্চিত্রটির দৃশ্যধারন শুরু হয়। ১২ই ডিসেম্বরে যুক্তরাষ্ট্রের একটি ঐতিহ্যবাহী স্কুল বার্টন একাডেমীতেও এর দৃশ্যধারন হয়। সম্পূর্ণ দৃশ্যধারন শেষ হয় ২০১৩ সালের ১৬ ডিসেম্বরে।  চলচ্চিত্রটিতে সঙ্গীত পরিচালনা করেন ড্যানি এলফম্যান ও দ্য নিউটন ব্রাদার্স।
স্টিভেন পিংকার
স্টিভেন আর্থার পিংকার (জন্ম ১৮ই সেপ্টেম্বর, ১৯৫৪, মন্ট্রিয়ল, কানাডা) একজন খ্যাতিমান মার্কিন পরীক্ষামূলক মনোবিজ্ঞানী (experimental psychologist) ও সংজ্ঞানাত্মক বিজ্ঞানী (cognitive scientist)। তিনি একজন জনপ্রিয় বিজ্ঞান লেখক ও বিবর্তনবাদী মনোবিজ্ঞান (evolutionary psychology) ও মনের পরিগণনামূলক তত্ত্বের (computational theory of mind) উৎসাহী প্রবক্তা। সাধারণের জন্য লেখা তার পাঁচটি বই – The Language Instinct, How the Mind Works, Words and Rules, The Blank Slate, ও The Stuff of Thought – বহু পুরস্কার জিতেছে।
পিংকার মূলত দৃষ্টিগত সংজ্ঞান (visual cognition) ও শিশুদের ভেতর ভাষার বিকাশ (language development) নিয়ে গবেষণা করেন। ভাষা মানুষের একটি স্বাভাবিক প্রবৃত্তি, কোন অর্জিত কৌশল নয় - এ মতবাদের প্রচলক হিসেবে পিংকার বিখ্যাত।
কবীর সুমন
প্রারম্ভিক জীবন
সুমন বাঙালি হিন্দু ব্রাহ্মণ পরিবারে ১৯৪৯ সালের ১৬ মার্চ উড়িষ্যার কটকে জন্মগ্রহণ করেন। তার পিতা সুধীন্দ্রনাথ এবং মা উমা চট্টোপাধ্যায় তিনি। খুব অল্প বয়সেই বাবার তত্ত্বাবধানে শাস্ত্রীয় সঙ্গীতের তালিম নেওয়া শুরু করেন। আচার্য কালীপদ দাস ও চিন্ময় লাহিড়ী তাকে খেয়াল শিখিয়েছিলেন। তিনি কলকাতার সেন্ট লরেন্স হাই স্কুলে পড়াশোনা করেন। তিনি যাদবপুর বিশ্ববিদ্যালয় থেকে ইংরেজি সাহিত্যে অনার্সসহ স্নাতক লাভ করেন এবং ফরাসি ভাষা ও জার্মান ভাষায় ডিপ্লোমা করেন।
সেসিল কেলাওয়ে
সেসিল লরিস্টন কেলাওয়ে (Cecil Lauriston Kellaway; জন্ম: ২২ আগস্ট ১৮৯০ - ২৮ ফেব্রুয়ারি ১৯৭৩) ছিলেন একজন দক্ষিণ আফ্রিকান অভিনেতা। তিনি চরিত্রাভিনেতা হিসেব সুখ্যাতি অর্জন করেছিলেন। দ্য লাক অব দ্য আইরিশ (১৯৪৮) ও গেজ হুজ কামিং টু ডিনার (১৯৬৭) চলচ্চিত্রে অভিনয় করে তিনি দুইবার শ্রেষ্ঠ পার্শ্ব অভিনেতার জন্য একাডেমি পুরস্কারে মনোনীত হন।
প্রারম্ভিক জীবন
সেসিল কেলাওয়ে ১৮৯০ সালের ২২শে আগস্ট দক্ষিণ আফ্রিকার কেপ টাউনে জন্মগ্রহণ করেন। তার পিতা এডউইন জন কেলাওয়ে ছিলেন একজন স্থপতি ও প্রকৌশলী এবং মাতা রেবেকা অ্যানি (প্রদত্ত নাম: ব্রেবনার)। তারা দুজনেই ইংরেজ ছিলেন। এডউইন কেপ টাউনে হাউজেস অব পার্লামেন্ট নির্মাণের লক্ষ্যে সেখানে যান। তিনি সেসিল রোডসের বন্ধু ছিলেন। রোডস শিশু সেসিলের ধর্মপিতা ছিলেন।
সেসিল বাল্যকাল থেকেই অভিনয়ের প্রতি আগ্রহী ছিলেন। তিনি কেপ টাউনের নরমাল কলেজে এবং পরে ইংল্যান্ডে ব্র্যাডফোর্ড গ্রামার স্কুলে পড়াশোনা করেন। তিনি প্রকৌশল বিষয়ে অধ্যয়ন করেন এবং দক্ষিণ আফ্রিকায় ফিরে এসে একটি প্রকৌশল ফার্মে যোগ দেন। অভিনয়ের প্রতি তার আগ্রহ বেশি থাকায় তিনি অভিনয়ে মনোনিবেশ করেন। পটাশ অ্যান্ড পার্লমুটার চলচ্চিত্র দিয়ে তার বড়পর্দায় অভিষেক হয়।
মানব অণুজীবসমগ্র
মানব অণুজীবসমগ্র (Human microbiome) বলতে সাধারণভাবে মানবদেহের কলা ও জৈবরসের উপরিভাগে ও অভ্যন্তরে বসবাসকারী সব ধরনের অণুজীবসম্প্রদায়ের সমষ্টিকে বোঝায়। এগুলি মানুষের চর্ম, স্তনগ্রন্থি, গর্ভফুল, শুক্ররস, জরায়ু, ডিম্বকোষথলি, ফুসুফুস, লালা, মুখগহ্বরীয় শ্লৈষ্মিক ঝিল্লি, নেত্রবর্ত্ম (কনজাংটিভা), পিত্তবাহ ও পৌষ্টিকনালীতে অবস্থান করতে পারে। বংশাণুবিজ্ঞানের দৃষ্টিকোণ থেকে মানব অনুজীবসমগ্র বলতে উল্লিখিত অণুজীবগুলির বংশাণুসমগ্রের সমষ্টিকে বোঝায়, কোনও একটি মানুষের অপেক্ষাকৃত বৃহত্তর বংশগতীয় চিত্র তথা অধিবংশাণুসমগ্রের একটি গাঠনিক উপাদান। মানবদেহের অণুজীবসমগ্র যে বংশাণুসমগ্রগুলি নিয়ে গঠিত, সেগুলি উল্লেখযোগ্যসংখ্যক বিচিত্র সব অণুজীব যেমন ব্যাকটেরিয়া, আর্কিয়া (আদি এককোষী জীব), ছত্রাক এমনকি প্রোটোজোয়া ও প্রাণহীন ভাইরাসের প্রতিনিধিত্ব করে থাকে। যদিও অন্যান্য প্রজাতির অতিক্ষুদ্র জীবও মানবদেহে বাস করতে পারে, এগুলিকে সাধারণত মানব অণুজীবসমগ্রের সংজ্ঞার আওতা-বহির্ভূত ধরা হয়। বংশাণুসমগ্রবিজ্ঞানের প্রেক্ষাপটে মানব অণুজীবসমগ্র বলতে ঐসমস্ত অণুজীবগুলির বংশাণুসমগ্রের সমষ্টিকেও বোঝানো হতে পারে। তবে এক্ষেত্রে অপেক্ষাকৃত সুস্পষ্টতর পরিভাষাটি হল "মানব অধিবংশাণুসমগ্র" (Human metagenome)।
আবার "বায়োম" তথা জীবাঞ্চলের সংজ্ঞার উপর ভিত্তি করে আরেকটি পরিভাষা রয়েছে, যার নাম "মানব অণুজীবাঞ্চল"। এটিকেও ইংরেজিতে "হিউম্যান মাইক্রোবায়োম" (Human microbiome) বলা হতে পারে। এই পরিভাষাটি দিয়ে মানবদেহে অধিবাসী সমস্ত অণুজীব, তাদের বংশাণুসমগ্র এবং তাদের পারিপার্শ্বিক পরিবেশগত অবস্থাগুলিকে একত্রে বোঝানো হয়, অর্থাৎ এই সংজ্ঞাতে প্রদত্ত পরিবেশের জৈব ও অজৈব উভয় প্রকারের উপাদান অন্তর্ভুক্ত করা হয়েছে।
সংখ্যার দিক থেকে মানব অণুজীবসমগ্রের সিংহভাগই ব্যাকটেরিয়া দিয়ে গঠিত। অনুমান করা হয় যে মানবদেহে ৭৫ লক্ষ কোটি থেকে ২ কোটি কোটি ব্যাকটেরিয়া বাস করে; তুলনামূলকভাবে মানবদেহে প্রকৃত দেহকোষের সংখ্যা ৫০ লক্ষ কোটি থেকে ১ কোটি কোটি। চিরায়ত প্রাক্কলন অনুযায়ী গড়পড়তা মানবদেহের মনুষ্য কোষের তুলনায় অণুজীবকোষের সংখ্যা দশগুণ বেশি হতে পারে বলে ধারণা করা হলেও সাম্প্রতিক গবেষণাগুলি অনুযায়ী এই অনুপাত ৩:১ বা এমনকি ১:১ হতে পারে। যাই হোক, মানবদেহে মানব বংশাণুসমগ্র নিয়ে গঠিত দেহকোষের সংখ্যার চেয়ে মানবদেহে বসবাসরত বিভিন্ন ধরনের বংশাণুসমগ্রবিশিষ্ট ব্যাকটেরিয়া ও অন্যান্য অণুজীবকোষের সংখ্যাই সম্ভবত বেশি। একারণে কেউ কেউ বলেন যে মানবদেহ এক ধরনের "অধিজীবদেহ" (Supraoganism), যা কিনা অসংখ্য মানবকোষ ও অণুজীবকোষের একটি সহাবস্থানমূলক সমবায় এবং এতে মানব ও অণুজীব উভয়ের বৈশিষ্ট্য বিদ্যমান।
মানবদেহে উপনিবেশ স্থাপনকারী কিছু কিছু অণুজীব সহজীবী প্রকৃতির; এগুলি মানুষের ক্ষতিসাধন না করে সহাবস্থান করে থাকে। আবার অন্য কিছু অণুজীব মানব পোষকদেহের সাথে মিথোজীবী সম্পর্ক গড়ে তোলে; অর্থাৎ মানবদেহের কোষ ও এগুলির মধ্যে এক ধরনের পারস্পরিক উপকার সাধনমূলক সম্পর্ক বজায় থাকে। এর বিপরীতে কিছু অণুজীব আছে, যেগুলি প্রত্যক্ষভাবে রোগ-সৃষ্টিকারী জীবাণু না হলেও এমন কিছু বিপাকীয় পদার্থ উৎপাদন করতে পারে, যা মানবদেহের কোষগুলি রূপান্তরিত করে এমন সব পদার্থ সৃষ্টি করতে পারে, যা মানবদেহের জন্য ক্ষতিকারক হতে পারে। যেমন অণুজীবজাত ট্রাইমিথাইলঅ্যামিন মানবদেহে এফএমও৩ নামক উৎসেচকের মধ্যস্থতায় জারিত হয়ে ক্ষতিকারক ট্রাইমিথাইলঅ্যামিন এন-অক্সাইডে রূপান্তরিত হয়, যা ধমনীর কাঠিন্যীভবনে ভূমিকা রাখতে পারে। কিছু অণুজীব এমনসমস্ত কাজ সম্পাদন করে যেগুলি পোষক মানবদেহের জন্য উপকারী হিসেবে চিহ্নিত হয়েছে। যেসমস্ত অণুজীবের উপস্থিত মানবদেহে প্রত্যাশিত এবং যেগুলি স্বাভাবিক পারিপার্শ্বিকতায় দেহে কোনও রোগ সৃষ্টি করে না, তাদেরকে "স্বাভাবিক অণুজীবসমগ্র" (normal flora বা normal microbiota) নামে ডাকা হয়।
অণুজীবগুলি যে স্বাভাবিক মানবদেহের একটি অংশ তার প্রথম বৈজ্ঞানিক প্রমাণ পাওয়া যাট ১৮৮০-র দশকে মধ্যভাগে। সেসময় অস্ট্রীয় শিশুরোগবিদ টেওডোর এশেরিখ পর্যবেক্ষণ সুস্থ ও উদরাময়ে আক্রান্ত শিশুদের অন্ত্রীয় অণুজীবসম্প্রদায়ে এক ধরনের ব্যাকটেরিয়া উপস্থিতি পর্যবেক্ষণ করেন। পরবর্তীতে ব্যাকটেরিয়াটির নাম দেওয়া হয় এশেরিচিয়া কোলাই (Escherichia Coli)। এর পরবর্তী বছরগুলিতে বিজ্ঞানীরা আরও বেশ কিছু অণুজীবকে মানবদেহ থেকে পৃথক করতে সক্ষম হন। যেমন ১৮৯৮ সালে ভেইলোনেলা পার্ভুলা (Veillonella parvula) নামক ব্যাকটেরিয়াটিকে মুখগহ্বর, পরিপাকতন্ত্র, রেচনতন্ত্র ও ঊর্ধ্ব শ্বসনতন্ত্রের অণুজীব সম্প্রদায়ের সদস্য হিসেবে শনাক্ত করা হয়। এরপর ১৯০০ খ্রিস্টাব্দে বাইফিডোব্যাকটেরিয়াকে অন্ত্রীয় অণুজীব সম্প্রদায়ের অংশ হিসেবে শনাক্ত করা হয়। এরপর সমগ্র ২০শ শতক ধরে আরও অনেক অণুজীবকে নাসাপথ, মুখগহ্বর, চর্ম, পৌষ্টিকালী ও রেচন-জনন নালী থেকে বের করা হয় এবং এগুলিকে মানবদেহের বিভিন্ন অণুজীবসম্প্রদায়ের অংশ হিসেবে চিহ্নিত করা হয়। যদিও এইসব অণুজীবকে এক শতাব্দীরও বেশি সময় ধরে বিভিন্ন ধারণাগত দৃষ্টিকোণ থেকে অধ্যয়ন করা হয়েছিল, তা সত্ত্বেও কেবল ২১শ শতকের প্রথম দশকে এসেই মানব অণুজীবসমগ্র ধারণাটি পূর্ণতা লাভ করে এবং ঐ নির্দিষ্ট দৃষ্টিকোণ থেকে অণুজীবগুলির অপেক্ষাকৃত গভীরতর গবেষণা শুরু হয়। ২০০৭ সালের পরে মানব অণুজীবসমগ্রের উপরে জ্ঞান যথেষ্ট বৃদ্ধিলাভ করে। ঐ বছর  মানব অণুজীবসমগ্র প্রকল্প নামের পাঁচ বছর মেয়াদী একটি আন্তর্জাতিক প্রচেষ্টা শুরু হয়, যার উদ্দেশ্য ছিল মানবদেহে প্রাপ্ত বিভিন্ন অণুজীব সম্প্রদায়গুলির ধর্ম আবিষ্কার করা এবং মানুষের স্বাস্থ্য ও রোগের উপরে প্রতিটি অণুজীবের কী ভূমিকা তা শনাক্ত করা। বংশাণুসমগ্রের অনুক্রম নির্ণয় প্রযুক্তির খরচ কমে যাওয়ার কারণে এই প্রকল্পটি বাস্তবায়ন করা ঐ মুহূর্তে সুবিধাজনক ছিল। এই প্রযুক্তির সুবাদে পরীক্ষাগারে অণুজীবসমূহের ফলন বা কালচার সৃষ্টি না করে সরাসরি মানবদেহ থেকে প্রাপ্ত নমুনাতেই অণুজীব শনাক্ত করা সহজ হয়ে যায়। এছাড়া প্রযুক্তিটি একজন ব্যক্তির দেহের বিভিন্ন অংশ থেকে এবং বিভিন্ন ব্যক্তির দেহ থেকে পৃথকীকৃত অণুজীবসমূহের ডিএনএ অনুক্রম তুলনা করার প্রক্রিয়াটি অনেক সহজ করে দিয়েছিল। প্রকল্পটিতে প্রধানত চর্ম, মুখগহ্বর, নাক, পৌষ্টিকনালী এবং যোনিতে অবস্থিত অণুজীবগুলির উপরে বেশি জোর দেয়া হয়। প্রকল্প শুরু হওয়ার প্রথম তিন বছরের মধ্যেই বিজ্ঞানীরা মানব অণুজীব সম্প্রদায়ের অন্তর্গত বহু নতুন সদস্য আবিষ্কার করেন এবং প্রায় ২০০টি ভিন্ন ব্যাকটেরিয়া সদস্যের ধর্ম নির্ণয় করতে সক্ষম হন। প্রকল্পটি ২০১২ সালে এর প্রাথমিক ফলাফলগুলি প্রকাশ করার মাধ্যমে এর ইতিহাসের গুরুত্বপূর্ণ একটি অধ্যায় সমাপ্ত করে।
কিছু কিছু প্রাক্কলন অনুযায়ী মানবদেহের অণুজীবসম্প্রদায়গুলিতে সর্বমোট ৯০০ থেকে ১০০০ ভিন্ন ভিন্ন প্রজাতির অণুজীব আছে। এর ফলে মানবদেহে অণুজীবীয় বংশাণুসমগ্রের এক অসাধারণ বিচিত্র সমবায়ের সৃষ্টি হয়েছে। এই অণুজীবসমগ্রের গঠন এক ব্যক্তি থেকে আরেক ব্যক্তিতে আলাদা। এমনকি একই ব্যক্তির এক পার্শ্ব (যেমন ডান হাতে) যে অণুজীবসম্প্রদায়গুলি থাকে, তার প্রতিসম অপর পার্শ্বে (যেমন বাম হাতে) সেগুলি অপেক্ষা ভিন্ন অণুজীবসম্প্রদায় বাস করে। একটি গবেষণায় দেখা গেছে যে মানুষের একটি হাতের তালুতে প্রায় ১৫০ রকমের ভিন্ন ভিন্ন প্রজাতির ব্যাকটেরিয়া থাকতে পারে, কিন্তু একই ব্যক্তির দুই হাতেই বিদ্যমান, এমন সাধারণ ব্যাকটেরিয়া প্রজাতির সংখ্যা মাত্র ১৭%। আর দুইজন ভিন্ন ব্যক্তির মধ্যে হাতের তালুতে একই প্রজাতির ব্যাকটেরিয়া আছে মাত্র ১৩%।
মানুষের অন্ত্রে অণুজীবসমগ্রের বৈচিত্র্য ও প্রাচুর্য অত্যন্ত বেশি। ১২৪ জন ইউরোপীয় ব্যক্তির উপরে করা একটি গবেষণায় গবেষকেরা প্রায় ৩৩ লক্ষ অণুজীবীয় বংশাণু পৃথক করতে সক্ষম হন। এই বংশাণুগুলির অনেকগুলিই মানব অন্ত্রে অবস্থিত ব্যাকটেরিয়ার বিভিন্ন প্রজাতিকে প্রতিনিধিত্ব করে। ধারণা করা হয় যে প্রতিটি ব্যক্তির অন্ত্রে কমপক্ষে ১৬০টি ভিন্ন ভিন্ন প্রজাতির ব্যাকটেরিয়া বাস করে। মানব সম্প্রদায়ে প্রায়শ প্রাপ্ত এই ব্যাকটেরিয়া প্রজাতিগুলিকে চিহ্নিত করা সব মানুষের মধ্যে সাধারণ ব্যাকটেরিয়া মজ্জা সংজ্ঞায়িত করার কাজে অত্যন্ত গুরুত্বপূর্ণ ভূমিকা রাখবে। সাধারণ ব্যাকটেরিয়া মজ্জাকে সংজ্ঞায়িত করার বদৌলতে বিজ্ঞানীরা পুষ্টি, সংস্কৃতি ও বংশগতীয় প্রতিকৃতি-র (জিনোটাইপ) সাথে মানব অণুজীবসমগ্রের আন্তঃক্রিয়াতলটিকে আরও সঠিকভাবে বিশ্লেষণ করতে পারবেন।
মানব অণুজীবসমগ্রের অধিকাংশ সদস্য অণুজীবই মানবদেহের উপকারে আসে, এমন সব বৈশিষ্ট্য প্রদান করে থাকে, যা ঐসব অণুজীবের অবর্তমানে মানবদেহে অনুপস্থিত থেকে যায়। মানব অন্ত্রে অবস্থিত অনেক অণুজীব হজমকৃত খাদ্য থেকে পুষ্টি উপাদান সংগ্রহ করে, এবং এই কাজ করতে গিয়ে ঐসব খাদ্যকে আরও বেশি করে ভাঙতে ও সহজে শোষণ করতে সাহায্য করে। এছাড়া তারা মানব অন্ত্রে ক্ষতিকর বিভিন্ন ব্যাকটেরিয়া যেন উপনিবেশ গড়তে না পারে, সে ব্যাপারেও উপকারী ব্যাকটেরিয়াগুলি সাহায্য করে থাকে। তবে এর বিপরীতে মানব অণুজীব সম্প্রদায়গুলিতে এমন অনেক ব্যাকটেরিয়া আছে যেগুলি রোগসৃষ্টিকারী জীবাণুর সাথে একত্রে কাজ করে, কিংব নিজেরাই রোগ সৃষ্টিকারী জীবাণুতে পরিণত হতে পারে। এদের স্ট্যাফাইলোকক্কাস, স্ট্রেপটোকক্কাস, এন্টেরোকক্কাস, ক্লেবসিয়েলা, এন্টেরোব্যাকটার এবং নেইসারিয়া গণের ব্যাকটেরিয়াগুলি উল্লেখযোগ্য।
ক্লস্ট্রিডিয়াম ডিফিসিল নামক অণুজীবের সংক্রমণের ঘটনাটি দিয়ে মানব অণুজীবসমগ্র ও সুস্বাস্থ্য ও রোগের মধ্যকার সম্পর্কের তাৎপর্য ব্যাখ্যা করা সম্ভব। এই অণুজীবটির সংক্রমণ হলে বারংবার গুরুতর উদরাময় রোগ হয়, তলপেটে ব্যথা হয় ও বমি বমি ভাব হয়। বেশিরভাগ ক্ষেত্রে হাসপাতালে কোনও রোগী পুরো মাত্রায় ব্যাকটেরিয়া নিরোধক (অ্যান্টিবায়োটিক) ঔষধ সেবন করলে তার দেহে এই সংক্রমণটি ঘটে। ব্যাকটেরিয়া নিরোধক ঔষধগুলি রোগসৃষ্টিকারী ব্যাকটেরিয়াগুলিকে মেরে ফেলে কিংবা তাদের প্রজনন ব্যাহত করে। কিন্তু এর একটি পার্শ্ব-প্রতিক্রিয়া হিসেবে স্বাভাবিক মানব অণুজীব সম্প্রদায়গুলির গঠনে নাটকীয় পরিবর্তন সংঘটিত হয়। এর ফলে পূর্বে প্রতিষ্ঠিত ব্যাকটেরিয়ার উপনিবেশগুলি সম্পূর্ণ ভিন্ন ও সম্ভাব্য রোগসৃষ্টিকারী ব্যাকটেরিয়ার প্রজাতি দ্বারা প্রতিস্থাপিত হতে পারে। সি ডিফিসিল সংক্রমণের ক্ষেত্রে বিজ্ঞানীরা আবিষ্কার করেছেন যে রোগীর দেহের অন্ত্রে সুস্থ ব্যক্তির মল প্রতিস্থাপন করে অন্ত্রে অবস্থিত উপকারী ব্যাকটেরিয়ার আদর্শ গণসংখ্যা পুনরায় ফিরিয়ে আনা সম্ভব।
যেসমস্ত বিজ্ঞানী মানবদেহে অতিস্থূলতা নিয়ে গবেষণা করেন, তারা অতিস্থূল ব্যক্তিদের দেহে স্বাভাবিক ওজনের ব্যক্তিদের তুলনায় এবং পাকস্থলী-ঘুরপথ শল্যচিকিৎসাপ্রাপ্ত (গ্যাস্ট্রিক বাইপাস সার্জারি) ব্যক্তিদের তুলনায় প্রেভোটেলা ও ফার্মিকিউটিস প্রজাতির ব্যাকটেরিয়া এবং মিথেন-উৎপাদক আর্কিয়া অণুজীবের অতিরিক্ত বাহুল্য শনাক্ত করেছেন। তারা সন্দেহ করছেন যে এই অণুজীবগুলি খাদ্য থেকে শর্করা বের করে আনতে বেশি দক্ষ। এর বিপরীতে সাধারণ ওজনের ব্যক্তিদের অন্ত্রস্থিত অণুজীবগুলি শর্করা বের করে আনার কাজে অপেক্ষাকৃত কম দক্ষ। এর ফলে দেহে যে অতিরিক্ত শর্করার উপস্থিতি হয়, সেগুলি দেহে মেদ আকারে জমা হতে থাকে এবং সংশ্লিষ্ট ব্যক্তিটি অতিস্থূলতায় ভুগতে শুরু করেন।
মানব অণুজীবসমগ্রের উপরে চলমান গবেষণা ভবিষ্যতে মানব শারীরবিজ্ঞান, বিশেষ করে মানব পুষ্টিবিজ্ঞানের মৌলিক দিকগুলির উপরে আলোকপাত করতে বলে আশা করা হচ্ছে। মানুষের আবশ্যকীয় পুষ্টি সম্পর্কে উন্নততর উপলব্ধি রোগীর জন্য বা সুস্বাস্থ্য রক্ষার জন্য পথ্যগত উপদেশ প্রদান এবং খাদ্য উৎপাদনে পরিবর্তন আনতে পারে। অধিকন্তু, মানব অণুজীবসমগ্রের উপরে তথ্যাবলী নতুন নতুন রোগনির্ণয় কৌশল ও বিভিন্ন ধরনের মানব রোগের চিকিৎসার কৌশল উদ্ভাবনে ভূমিকা রাখতে পারে। এছাড়া মানব অণুজীবসমগ্রের বিভিন্ন সদস্যের দ্বারা উৎপাদিত পদার্থ যেমন উৎসেচকগুলিকে শিল্পখাতে কাজে লাগানো হতে পারে।
বকশীগঞ্জ থানা
বকশীগঞ্জ থানা বাংলাদেশের জামালপুর জেলার অন্তর্গত বকশীগঞ্জ উপজেলার একটি থানা।
প্রতিষ্ঠাকাল
১৯৮২ সালের ৩০ এপ্রিল দেওয়ানগঞ্জ থানা থেকে ৫টি এবং বর্তমান শেরপুর জেলাধীন শ্রীবরদী থানা থেকে ২টি ইউনিয়ন মোট ৭টি ইউনিয়ন পরিষদের সমন্বয়ে বকশীগঞ্জ থানা প্রতিষ্ঠিত হয়।
প্রশাসনিক এলাকাসমূহ
বকশীগঞ্জ উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম বকশীগঞ্জ থানার আওতাধীন।
ষোলনল ইউনিয়ন
ষোলনল বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন।
প্রশাসনিক কাঠামো
ষোলনল ইউনিয়ন বুড়িচং উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।
শিক্ষা প্রতিষ্ঠান
√ সোনার বাংলা কলেজ √ ভরাসার বহুমুখী উচ্চ বিদ্যালয় √ ইঞ্জিনিয়ার এরশাদ গার্লস স্কুল √ ভরাসার সূর্যোদয় কিন্ডার গার্টেন √ রুফিয়া খাতুন মডেল একাডেমি √ ইছাপুরা ইসলামিয়া দাখিল মাদ্রাসা √ ইছাপুরা প্রাথমিক বিদ্যালয় √ ইছাপুরা কিন্ডারগার্টেন √পয়াত সোনামনি কিন্ডারগার্টেন √ পয়াত সরকারি প্রাথমিক বিদ্যালয় √ ষোলনল সরকারি প্রাথমিক বিদ্যালয় √ শিমিলখাড়া প্রাথমিক বিদ্যালয় √ সোনাইসার কিন্ডার গার্টেন √ পূর্বহুড়া সরকারি প্রাথমিক বিদ্যালয় √ খাড়াতাইয়া দাখিল মাদ্রাসা √ খাড়াতাইয়া উচ্চ বিদ্যালয় √ খাড়াতাইয়া সরকারী প্রাথমিক বিদ্যালয় √ মিথিলাপুর সরকারি প্রাথমিক বিদ্যালয় √ মিথিলাপুর উচ্চ বিদ্যালয় √ মহিষমারা সরকারি প্রাথমিক বিদ্যালয় √ মহিষমারা উচ্চ বিদ্যালয়
যোগাযোগ ব্যবস্থা
শাসনগাছা বাস স্টেশন থেকে ৫ কিলোমিটার উত্তর পশ্চিম এ ভরাসার বাজার ষোলনল ইউনিয়ন এর প্রাণকেন্দ্র
গুলশান লেক
থাম্ব|গুলশান লেকের দৃশ্যাবলী |284x284পিক্সেলগুলশান লেক (গুলশান হ্রদ) বাংলাদেশের ঢাকার একটি হ্রদ, এটি গুলশান, শাহজাদপুর এবং বারিধারা কূটনৈতিক অঞ্চলের সীমানা ঘেঁষে অবস্থিত।  <mapframe latitude="23.782831" longitude="90.421000" zoom="15" width="293" height="254" align="right">{ "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 90.42035579681398,         23.783950705034197        ]      }    }  ] }
ইতিহাস
২০১৫ সালে গুলশান-বনানী-বারিধারা লেক উন্নয়ন প্রকল্প হাতে নেয় রাজধানী উন্নয়ন কর্তৃপক্ষ-রাজউক। পরিকল্পনা অনুযায়ী ২০২১ সালে এ প্রকল্পের কাজ শেষ হওয়ার কথা। উন্মুক্ত প্রতিযোগিতা ছাড়াই বাংলাদেশ প্রকৌশল ও প্রযুক্তি বিশ্ববিদ্যালয়ের (বুয়েট) স্টাডি রিপোর্টের ভিত্তিতে প্রকল্পের বিশাল এ আকার বাড়ানোর উদ্যোগ গ্রহণ করা হয়েছে। ২০১০ সালের ৬ জুলাই একনেকে লেক উন্নয়ন প্রকল্প অনুমোদন করে। শুরুতে প্রকল্পের মেয়াদকাল নির্ধারণ করা হয় ২০১০ সালের জুলাই থেকে ২০১৩ সালের জুন পর্যন্ত।
বাস্তুসংস্থান
২০০১ সালে সিটি কর্পোরেশন এই হ্রদটিকে "বাস্তুগতভাবে সমালোচনামূলক অঞ্চল" হিসাবে ঘোষণা করেছে। নান্দনিক রূপে সাজছে গুলশান-বনানী-বারিধারার লেক। যেখানে স্বস্তির নিঃশ্বাস নেওয়ার সুযোগ পাবে যানজট–দূষণে হাঁসফাঁস নগরবাসী। একইসঙ্গে ১৬ কিলোমিটার দীর্ঘ পানিপথ থাকবে লেকে। এই পথে ওয়াটার বাস ছাড়াও চলবে ওয়াটার ট্যাক্সি। মগবাজার মোড় এলাকায় হাতিরঝিল থেকে গুলশানের ইউনাইটেড হাসপাতালের পেছনে কালাচাঁদপুর যাওয়া যাবে নৌপথে।
রিংকি ভট্টাচার্য্য
রিঙ্কি রায় ভট্টাচার্য (জন্ম ১৯৪৪) একজন ভারতীয় লেখক, কলামিস্ট এবং ডকুমেন্টারি চলচ্চিত্র নির্মাতা। চলচ্চিত্র পরিচালক বিমল রায়ের কন্যা, তিনি বসু ভট্টাচার্যের সাথে বিবাহবন্ধনে আবদ্ধ হয়েছিলেন এবং তাঁর চলচ্চিত্রগুলিতে সহযোগিতা করেছিলেন। তিনি ' চিলড্রেন ফিল্ম সোসাইটি অফ ইন্ডিয়া ' (সিএফএসআই) এর ভাইস চেয়ারপারসন এবং ' বিমল রায় মেমোরিয়াল অ্যান্ড ফিল্ম সোসাইটি'র প্রতিষ্ঠাতা চেয়ারপারসন। একজন স্বাধীন সাংবাদিক হিসাবে তিনি টাইমস গ্রুপ, দ্য টেলিগ্রাফ, দ্য হিন্দু এবং দ্য ইন্ডিয়ান এক্সপ্রেসের মতো প্রকাশনাগুলির জন্য চলচ্চিত্র, থিয়েটার, শিল্প ও নারীবাদী ইস্যুতে ব্যাপকভাবে লেখালেখি করেছেন।
জীবনী
তিনি ১৯৬৬ সালে একজন ফ্রিল্যান্স সাংবাদিক হিসাবে কর্মজীবন শুরু করেছিলেন এবং দ্য ইকোনমিক টাইমস, দ্য ইন্ডিয়ান এক্সপ্রেস এবং অন্যান্য অনেক সাময়িকীতে নিবন্ধ প্রকাশ করেছিলেন। তিনি স্ত্রী দেবীর মারধরের বিষয়টি নিয়ে একটি ডকুমেন্টারি চর ডিভরি দিয়ে ডকুমেন্টারি ফিল্ম তৈরির মাধ্যমে আত্মপ্রকাশ করেছিলেন যার পরেই ভারতে নারীর বিরুদ্ধে সহিংসতা সম্পর্কিত বিষয়গুলির সিক্যুয়েল প্রকাশিত হয়েছিল।
তিনি ভারতে মহিলা আন্দোলনে গভীরভাবে জড়িত হয়েছিলেন এবং এই বিষয়টিতে বেশ কয়েকটি বই লিখেছেন, যার মধ্যে বিহাইন্ড ক্লোজড ডোরস: ইন্ডিয়াস ক্লোজড ডোরস, বিমল রায় - ম্যান অব সাইলেন্স, ইন্ডিলিবি ইমপ্রিন্টস, আনসার্টেইন লাইজসনের মত রচনা এবং পাশাপাশি বেশ কয়েকটি কুকবুক রয়েছে। তিনি মধুমতি (১৯৫৮) সিনেমা থেকে, বিমল রায়ের মধুমতি: আনটোল্ড স্টোরিজ ফ্রম বিহাইন্ড দ্য সিনস (২০১৪) নামে একটি বই প্রকাশ করেছিলেন।
২০১৯ সালে বিমল রায় স্মৃতিসঙ্ঘ ও চলচ্চিত্র ক্লাবের মাধ্যমে তিনি তার পিতা বিমল রায়ের ছবি ও স্মৃতিগুলো সংরক্ষণ করতে শুরু করেন।
ব্যক্তিগত জীবন
রিঙ্কি নামের অর্থ "মহৎ আত্মা"। রিঙ্কি চলচ্চিত্র পরিচালক, বাসু ভট্টাচার্যের (১৯৩৪–-১৯৯৭) সাথে বিবাহবন্ধনে আবদ্ধ হন, যদিও নির্যাতনের পরে তিনি ১৯৮২ সালে নিজের বাড়ি থেকে বেরিয়ে এসেছিলেন, ১৯৮৪ সালে তিনি মানুশিতে সাংবাদিক মধু কিশোরের সাথে একটি সাক্ষাত্কারের মাধ্যমে বিষয়টি প্রকাশ্যে এনেছিলেন। এই দম্পতি ১৯৯০ সালে আনুষ্ঠানিকভাবে বিবাহবিচ্ছেদ করেন। তিনি সফলভাবে তার বাবার সম্পত্তির ভাগের জন্য তার মা এবং ভাইবোনদের বিরুদ্ধে মামলা করেছিলেন।
কসবা রেলওয়ে স্টেশন
কসবা রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার কসবা উপজেলায় অবস্থিত উপজেলার প্রধান রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। কুমিল্লা -আখাউড়া -শাহবাজপুর লাইনের স্টেশন হিসেবে কসবা রেলওয়ে স্টেশন তৈরি করা হয়।
পরিষেবা
কসবা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
পিটার বার্জ
পিটার জন পার্নেল বার্জ (Peter Burge; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
১৯৫৩ থেকে ১৯৬৮ সময়কালে ঘরোয়া অস্ট্রেলীয় প্রথম-শ্রেণীর ক্রিকেটে কুইন্সল্যান্ডের পক্ষে খেলেছেন তিনি। সমগ্র খেলোয়াড়ী জীবনে ৪২ টেস্টে অংশগ্রহণ করেছেন পিটার বার্জ। ২৫ ফেব্রুয়ারি, ১৯৫৫ তারিখে ইংল্যান্ডের বিপক্ষে টেস্ট অভিষেক ঘটে পিটার বার্জের।
খেলোয়াড়ী জীবন থেকে অবসর নেয়ার পর ম্যাচ রেফারির দায়িত্ব পালন করে প্রভূতঃ সম্মান কুড়ান। এ সময় তিনি ২৫ টেস্ট ও ৬৩টি একদিনের আন্তর্জাতিক খেলা পরিচালনা করেছিলেন।
১৯৬৫ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি। ১৯৯৭ সালে ক্রিকেট খেলায় অংশগ্রহণ, প্রশাসক ও আন্তর্জাতিক রেফারিসহ ঘোড়দৌড়ে অসামান্য অবদানের স্বীকৃতিস্বরূপ অর্ডার অব অস্ট্রেলিয়া (এএম) পদবীতে ভূষিত হন পিটার বার্জ।
শৈশবকাল
কুইন্সল্যান্ডের ব্রিসবেনের শহরতলী ক্যাঙ্গারু পয়েন্টে এক ক্রিকেট অনুরাগী পরিবারে পিটার বার্জের জন্ম। বাবা টমাস জন জ্যাক বার্জ টেক্সটাইল প্রতিষ্ঠান নীল ইন্ড্রাস্ট্রিজে রাজ্য প্রতিনিধির দায়িত্ব পালন শেষে বিক্রয়কর্মী হন ও পরবর্তীতে ডি. এন্ড ডব্লিউ. মুরে নামীয় বিপণীবিতানের ব্যবস্থাপকের দায়িত্বে ছিলেন। জ্যাক বার্জ পূর্বাঞ্চলীয় শহরতলীতে ব্রিসবেন গ্রেড ক্রিকেটে অংশগ্রহণ করেছেন ও পরবর্তীকালে ক্রিকেট প্রশাসক ছিলেন। ১৯৪৫ থেকে ১৯৫৭ সালে স্বীয় মৃত্যুর পূর্ব-পর্যন্ত কুইন্সল্যান্ড ক্রিকেট অ্যাসোসিয়েশনের নির্বাহীর দায়িত্বে ছিলেন। এছাড়াও, ১৯৫২ থেকে ১৯৫৭ সাল পর্যন্ত অস্ট্রেলিয়ান কন্ট্রোল বোর্ডে কুইন্সল্যান্ডের প্রতিনিধিত্ব করেছেন এবং ১৯৪৪ থেকে ১৯৪৯ সাল পর্যন্ত রাজ্য দল নির্বাচকের দায়িত্বে ছিলেন জ্যাক বার্জ। পিটার এ প্রসঙ্গে স্মৃতিরোমন্থন করে জানান যে, আমার পিতা টেস্ট ক্রিকেটার হবার জন্য উদগ্রীব ছিলেন। তিনি সর্বদাই খেলতে চাইতেন।
পিতার অনুপ্রেরণায় ক্রিকেটের প্রতি তার ভালোবাসা গড়ে উঠে। শৈশবে তিনি ঝুমঝুমি দেন যা ছিল অনেকটাই বল ও ব্যাটের ন্যায়। তিন বছর বয়সে ব্যাটে হাত দেন। মাকে মোজায় বল বেধে দিতে উদ্বুদ্ধ করেন ও ঘণ্টাকাল আঘাত করতেন। পাঁচ বছর বয়সে বুরান্ডা বয়েজ স্টেট স্কুলে ভর্তি হন। পিতার কাছ থেকে প্রশিক্ষণ নিয়ে বিদ্যালয়ে সেরা ক্রিকেটার হন। সাড়ে আট বছর বয়সে প্রথমবারের মতো প্রতিযোগিতামূলক খেলায় অংশ নেন। নয় বছর বয়সে প্রথম সেঞ্চুরি করেন। নয় বছর বয়সে বুরান্ডার পক্ষে ২২৩ রানের ইনিংস খেলার পর অত্যধিক তাপমাত্রার কারণে অবসর নেন। তার পিতা প্রতিপক্ষের কাছে এভাবে উইকেট বিলিয়ে দেয়ার কারণে তীব্র ভৎসনা করেন। বার্জ বলেন, ‘এটি বেশ সুন্দর পরামর্শ ছিল। আমি তা আর কখনো করিনি।’
শেফিল্ড শিল্ড অভিষেক
কুইন্সল্যান্ডে ঐ সময় ডোনাল্ড ব্র্যাডম্যানের অপরাজেয় দলের উইকেট-রক্ষক হিসেবে ছিলেন ডন টলন ও সংরক্ষিত অবস্থায় ছিলেন পরবর্তীকালে অস্ট্রেলিয়ার অন্যতম সেরা উইকেট-রক্ষক ওয়ালি গ্রাউট। ফলশ্রুতিতে উইকেট-রক্ষণের দায়িত্ব ছেড়ে দেন ও ব্যাটিংয়ে পুরোপুরি মনোনিবেশ ঘটান। ১৯৫২-৫৩ মৌসুমে শেফিল্ড শিল্ড প্রতিযোগিতায় দক্ষিণ অস্ট্রেলিয়ার বিপক্ষে কুইন্সল্যান্ডের সর্বশেষ খেলায় অভিষেক ঘটে তার। সাত নম্বরে ব্যাটিংয়ে নামেন তিনি। উভয় ইনিংসে দলীয় সংগ্রহে প্রথম পাঁচ উইকেট দ্রুত পতন ঘটলেও বার্জ ৫৪ ও ৪৬ রানের মূল্যবান ইনিংস খেলেছিলেন। এরফলে দলের পরাজয় এড়াতে বিরাট ভূমিকা পালন করেন তিনি।
এরপর ১৯৫৩-৫৪ মৌসুমে বার্জ দলের নিয়মিত সদস্যের মর্যাদা পান। নভেম্বরে শুরু হওয়া মৌসুমের প্রথম খেলায় নিউ সাউথ ওয়েলসের রে লিন্ডওয়াল, কিথ মিলার ও রিচি বেনো’র ন্যায় সমৃদ্ধ বোলিং আক্রমণ মোকাবেলা করে ১০৩ রান তুলেন তিনি। পরের খেলায় এক অঙ্কের রানের কোঠা স্পর্শ করতে পারেননি। এরপর দক্ষিণ অস্ট্রেলিয়ার বিপক্ষে ৬৪ রান তুলেন তিনি। ৮৮, ৪৭ ও ৬৫ রান তুলে মৌসুম শেষ করেন। প্রথম মৌসুমে সবগুলো খেলায় অংশ নিয়ে ৪১.৮০ গড়ে ৪১৮ রান তুলেন।
১৯৫৪-৫৫ মৌসুমে পূর্বেকার গ্রীষ্মের ন্যায় পুণরাবৃত্তি ঘটান পিটার বার্জ। মৌসুমের উদ্বোধনী খেলায় প্রতিপক্ষ নিউ সাউথ ওয়েলসের বিপক্ষে ১২২ রান তুলেন। ফিরতি খেলায় ৯০ ও ৪১ রানের ইনিংস খেলার পর ৫৩ রান করেন।
টেস্ট ক্রিকেট
ঘরোয়া ক্রিকেটে ধারাবাহিক ক্রীড়াশৈলী প্রদর্শনের স্বীকৃতিস্বরূপ ১৯৫৪-৫৫ মৌসুমে সফরকারী ইংরেজ দলের বিপক্ষে খেলার জন্য মনোনীত করা হয়। সিডনিতে অনুষ্ঠিত অ্যাশেজ সিরিজের পঞ্চম টেস্টে তার টেস্ট অভিষেক ঘটে। ঐ সময় অস্ট্রেলিয়া ইতোমধ্যেই সিরিজে পরাজিত হয়েছিল। ফলে দল নির্বাচকমণ্ডলী নবাগতদেরকে সুযোগ দেয়ার সিদ্ধান্ত নেয়। তবে, অপ্রত্যাশিতভাবে বৃষ্টির কারণে চতুর্থ দিন বেলা ২টা পর্যন্ত খেলা আয়োজন করা সম্ভবপর হয়নি।
খেলার চতুর্থ বলের মাধ্যমে প্রথম বল স্পর্শ করেন। লেগ স্লিপে দণ্ডায়মান অবস্থায় লেন হাটনের ক্যাচ তালুবন্দী করেন তিনি। ফিল্ডিংয়ে নেমে লিন্ডওয়াল তাকে চতুর্থ বলটির দিকে নজর রাখতে বলেন। লিন্ডওয়াল হাটনকে লক্ষ্য করে পরপর তিনটি আউটসুইঙ্গার বল মারলেও চতুর্থটি ইনসুইঙ্গার মারেন। হাটনের ব্যাট স্পর্শ করে দ্বিতীয় প্রচেষ্টায় ক্যাচ করায়ত্ত্ব করেন। বার্জ ১৭ ও অপরাজিত ১৮* রান তুললে অস্ট্রেলিয়া ফলো-অন এড়াতে আরও ১৫০ রানের প্রয়োজন ছিল। তখনও দলটির ৩২ রানের দরকার ছিল ও উপর্যুপরী চতুর্থ টেস্ট পরাজয়ের দিকে এগুচ্ছিল। কিন্তু, সময়ের অভাবে তা ঘটেনি।  ঐ মৌসুমে তিনি ৪২.১১ গড়ে ৩৭৯ রান তুলেন।
ওয়েস্ট ইন্ডিজ গমন
১৯৫৫ সালে ওয়েস্ট ইন্ডিজ সফরের জন্য মনোনীত হন। দলে তার বাবা ব্যবস্থাপকের ভূমিকায় অবতীর্ণ হয়েছিলেন। আনুষ্ঠানিকভাবে এক সভায় বার্জ তার বাবাকে ‘জ্যাক’ হিসেবে ডাকেন। অন্যরাও তাই করেছিল। জ্যামাইকার বিপক্ষে প্রস্তুতিমূলক খেলায় ২৯ ও ৬৯ রান তুলেন ও প্রথম টেস্টের জন্য মনোনীত হন। প্রথম ইনিংসে ১৪ রান তুলেন ও দ্বিতীয় ইনিংসে তাকে ব্যাট হাতে নেয়ার প্রয়োজন পড়েনি। খেলায় অস্ট্রেলিয়া নয় উইকেটের ব্যবধানে জয়ী হয়েছিল। পরের খেলায় ত্রিনিদাদের বিপক্ষে শূন্য রান ও ২ সংগ্রহ করেন। ফলে সিরিজের বাদ-বাকী চার টেস্ট থেকে উপেক্ষিত ছিলেন। অস্ট্রেলিয়া ৩-০ ব্যবধানে সিরিজ জয় করেছিল। সফরের উল্লেখযোগ্য দিক ছিল ব্রিটিশ গায়ানার বিপক্ষে ১৭৭ রানের ইনিংস খেলা। এতে সফরকারীরা ইনিংসের ব্যবধানে জয় পেয়েছিল। প্রথম-শ্রেণীর খেলায় ৩৮.৭৫ গড়ে ৩১০ রান তুলেন।
অস্ট্রেলিয়ায় ফিরে ১৯৫৫-৫৬ মৌসুমের ঘরোয়া ক্রিকেটের খেলায় অংশ নেন। আটটি খেলার মধ্যে একটি খেলা বাদে কুইন্সল্যান্ডের সবগুলো খেলায় অংশ নিয়েছিলেন পিটার বার্জ। ১২ ইনিংসের মধ্যে অনেকগুলোতেই ইনিংসে সূচনালগ্নে মাঠে নেমেছেন। তবে, কোনটিতেই বড় অঙ্কের কোঠায় নিয়ে যেতে পারেননি। আটবার ২০-এর রানে ও চারবার ৫০ থেকে ৬৫ রানের মধ্যে সীমাবদ্ধ ক্ষেত্র তৈরি করেন। ঐ মৌসুমে ৩৩.০০ গড়ে ৩৬৩ রান তুলেন। টেস্ট প্রস্তুতিমূলক খেলায় লিন্ডওয়াল একাদশের পক্ষে খেলে জনসন একাদশের বিপক্ষে অংশ নেন। ৭২ ও ৪৬ রান তুলে দলকে ২ উইকেটের ব্যবধানে জয় পেতে সহায়তা করেন।
ইংল্যান্ড গমন
বড় ধরনের ইনিংস খেলার সুযোগ না পেলেও পিটার বার্জকে ১৯৫৬ সালে ইংল্যান্ড সফরের জন্য মনোনীত করা হয়। ইংরেজ ভূমিতে লিচেস্টারশায়ারের বিপক্ষে ৯৯ রানের মাধ্যমে সফলতম যাত্রা শুরু করেন। পরের খেলায় ইয়র্কশায়ারের বিপক্ষে শূন্য রান তুললেও নটিংহ্যামশায়ারের বিপক্ষে ১৩১ রান করেন। পরবর্তী খেলায় কেমব্রিজ বিশ্ববিদ্যালয়ের বিপক্ষে ৬১ রানের ইনিংস খেলেন।
টেস্ট শুরুর পূর্বে শেষ চার ইনিংসে মাত্র ৬৭ রান তুললেও ওয়েস্ট ইন্ডিজে অনুষ্ঠিত সিরিজে অংশ নেয়ার পর আর্থার মরিস অবসর গ্রহণ করলে ব্যাটিং অর্ডারে শূন্যতা পূরণে পিটার বার্জকে পুনরায় আমন্ত্রণ জানানো হয়। প্রথম তিন টেস্টে তিনি মাত্র ১৬.৮০ গড়ে ৮৪ রান তুলতে সক্ষম হন। হেডিংলিতে অনুষ্ঠিত তৃতীয় টেস্টে এক অঙ্কের কোঠা অতিক্রমণে ব্যর্থ হন। অত্যন্ত শুষ্ক পিচে জিম লেকারের অফ স্পিনে দুবারই লেগ বিফোর উইকেটের ফাঁদে পড়ে প্যাভিলিয়নে ফেরৎ যেতে বাধ্য হন। ফলশ্রুতিতে, ১৮ বছরের মধ্যে অস্ট্রেলিয়া প্রথমবারের মতো ইনিংস পরাজয়বরণ করে। এ ফলাফলের প্রেক্ষিতে তাকে শেষ দুই টেস্টে প্রথম একাদশের বাইরে রাখা হয়। অ্যাশেজ সিরিজ শুরু হবার পর অন্যান্য প্রস্তুতিমূলক খেলায়ও তেমন সুবিধে করতে পারেননি। ১২ ইনিংসে মাত্র চারবার পঞ্চাশোর্ধ্ব রান তুলতে পেরেছেন যা তাকে টেস্টে খেলার সুযোগ এনে দেয়নি।
ভারত উপমহাদেশ গমন
ভারতীয় উপমহাদেশে টেস্ট সফরে যান। করাচীতে পাকিস্তানের বিপক্ষে একমাত্র টেস্টে পরাজয়ের পর তাকে দলে ফিরিয়ে আনা হয়। রন আর্চার, ইয়ান ক্রেগ ও কিথ মিলারের ন্যায় আক্রমণধর্মী ব্যাটসম্যান ও অল-রাউন্ডারদের আঘাতপ্রাপ্তি ও অসুস্থতা বিদ্যমান থাকায় তার এ মনোনয়ন লাভ ছিল।
১৯৫৬-৫৭ মৌসুমে প্রথমবারের মতো প্রথম-শ্রেণীর ক্রিকেটে ধারাবাহিকভাবে রানের ফুলঝুড়ি ছোটাতে থাকেন। ওয়েস্টার্ন অস্ট্রেলিয়া ও ভিক্টোরিয়ার বিপক্ষে ধারাবাহিক সেঞ্চুরি করেন। তবে, মৌসুমের মাঝামাঝি পর্যায়ে বড় সংগ্রহের দিকে যেতে পারেননি। সাতবার ধারাবাহিকভাবে ২০ থেকে ৮০ রানের মধ্যে ইনিংস খেলেন। গ্রীষ্মের শেষ খেলায় প্রথম দ্বি-শতক রান তুলেন। ভিক্টোরিয়ার বিপক্ষে ২১০ রানের ইনিংসটির প্রথম বলেই আউট হওয়া থেকে বেঁচে যান। ব্যক্তিগত সমস্যা থাকা স্বত্ত্বেও ৭১.৮০ গড়ে ৭১৮ রান তুলেন তিনি। ঐ মৌসুমে জ্যাক বার্জ হৃদযন্ত্রের সংক্রমণের ফলে জাতীয় পর্যায়ের প্রস্তুতিমূলক খেলার ইনিংসের মাঝামাঝি পর্যায়ে অবসর নিতে বাধ্য হন পিটার বার্জ। দ্বিতীয় বিশ্বযুদ্ধের পূর্বেকার খেলোয়াড় স্ট্যান ম্যাককাবে ও বিল ও’রিলি একাদশের খেলা ছিল এটি।
নিউজিল্যান্ড গমন
মৌসুম শেষে নিউজিল্যান্ড গমন করেন। উইকেট-রক্ষণে দক্ষতা থাকায় অস্ট্রেলিয়া দল ব্যারি জার্মানের পরিবর্তে কোন বিকল্প উইকেট-রক্ষক প্রেরণ করেনি। বার্জের ভাষায়, পিতার জীবনে ক্রিকেট বিরাট অংশ বহমান ছিল। তিনিও আমার সাথে যেতে চাইতেন। ক্যান্টারবারির বিপক্ষে ১০৫ রান তুলে সফর শুরু করেন। এরপর অকল্যান্ডের বিপক্ষে অপরাজিত ৮১ রান তুললেও অন্য কোন খেলায় পঞ্চাশোর্ধ্ব রান তুলতে পারেননি।
ঐ সময়ে নিউজিল্যান্ড দলের টেস্ট মর্যাদা থাকলেও অস্ট্রেলিয়ান কন্ট্রোল বোর্ড খেলাগুলোকে মর্যাদা দানে প্রত্যাখান করে। তিনটি আন্তর্জাতিক খেলায় পিটার বার্জ খুব কমই ভূমিকা রাখতে সমর্থ হন। ২৮.৭৫ গড়ে ১১৫ রান তুলেন তিনি ও অস্ট্রেলিয়া দল ১-০ ব্যবধানে সিরিজ জয় করে। সমগ্র নিউজিল্যান্ড সফরে ৩৮.৭৫ গড়ে ৩১০ রান তুলনে তিনি।
খেলোয়াড়ী জীবনের এ পর্যায়ে পিটার বার্জ নিয়মিতভাবে বড় ধরনের রান সংগ্রহ করার দিকে মনোনিবেশ ঘটান। ফলশ্রুতিতে, টেস্ট দলে যোগ দিতে তাকে কোন বেগ পেতে হয়নি।
দক্ষিণ আফ্রিকা গমন
১৯৫৭-৫৮ মৌসুমে দক্ষিণ আফ্রিকা সফরে যান। টেস্ট শুরুর পূর্বে প্রস্তুতিমূলক খেলায় দক্ষিণ আফ্রিকা একাদশের বিপক্ষে অপরাজিত ১১১ রান তুলেন। পরের খেলায় বর্ডারের বিপক্ষে ৮০ রান তুলেন। জোহেন্সবার্গে অনুষ্ঠিত সিরিজের প্রথম টেস্টে খেলার জন্য মনোনীত হন। ড্র হওয়া ঐ টেস্টে শূন্য ও ১৪ রান তুলেন।